súrā́vantaṃ barhiṣádaṁ suvī́ram íti súrā́vā́n vā́ eṣá barhiṣád yajñó yát sautrā́maṇī́ barhíṣaivaìnaṃ yajñéna sámardhayati yajñáṁ hinvanti mahiṣā́ námobhir íty ṛtvíjo vaí mahiṣā́ yajñó náma ṛtvígbhir evá yajñáṁ samardháyati yajñéna yájamā́naṃ dádhā́nā́ḥ sómam íti somapīthám evā̀smin dadhati diví devátā́sv íti divy èvaìnaṃ devátā́su dadhati mádeméndram íti mádā́ya vā́vá sómo mádā́ya súrobhā́v evá somamadáṃ ca surā́madáṃ cā́varunddhe yájamā́nā́ḥ svarkā́ íty arkó vaí devā́nā́m ánnam ánnaṃ yajñó yajñénaivaìnam annā́dyena sámardhayati hutvā́ bhakṣayanti sámṛddham evā̀sya tád vardhayanti